《客至五和除字》
宋代·林希逸

衡茅有客同欢笑，径草呼童旋刬除。篘酒熟迟聊酤我，藜羹生怕有卷如。

夜长不必论升斗，岁晚能忘誓笠车。邻舍多情还解事，频分野菜馈生鱼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。